OpenLLM-France/wikimedia huggingface dataset:
# Kinuko Tanida

Kinuko Tanida (japonès: 谷田 絹子) (Ikeda, 18 de setembre de 1939 - Toyonaka, 4 de desembre de 2020) va ser una jugadora de voleibol japonesa que va competir durant la dècada de 1960.
El 1964 va prendre part en els Jocs Olímpics de Tòquio, on guanyà la medalla d'or en la competició de voleibol. Anteriorment havia guanyat el Campionat del Món de voleibol de 1962 i fou segona en el de 1960.

## Referències

* ↑ «1964 Olympic champion Kinuko Idogawa dies at 81» (en anglès americà), 07-12-2020. Arxivat de l'original el 2020-12-07. [Consulta: 7 desembre 2020].
* ↑ «Kinuko Tanida Olympic Results». sports-reference.com. Arxivat de l'original el 7 de novembre 2012. [Consulta: 21 novembre 2017].
* ↑ «Women Volleyball IV World Championship 1962 Moscow (URS) 13-25.10 Winner Japan». [Consulta: 21 novembre 2017].
* ↑ «Women Volleyball III World Championship 1960 Rio de Janeiro (BRA) 28.10-15.11 Winner Soviet Union». [Consulta: 21 novembre 2017].
# Jules Pirard

Jules Pirard (Hautmont, Nord, 28 de maig de 1885 – Hautmont, 22 de desembre de 1962) va ser un gimnasta artístic francès que va competir a començaments del segle xx.
El 1920 va prendre part en els Jocs Olímpics d'Anvers, on guanyà la medalla de bronze en el concurs complet per equips del programa de gimnàstica.

## Referències

* ↑ «Jules Pirard Olympic Results». sports-reference.com. Arxivat de l'original el 17 d’abril 2020. [Consulta: 25 juliol 2017].
# Émile Torchebœuf

Émile Torchebœuf (Saint-Ouen-sur-Seine, 17 de juny de 1876 - 6è districte de París, 29 de novembre de 1950) va ser un atleta francès, especialista en el llançament de pes, salt amb perxa i salt de llargada, establint diversos rècords nacionals de les especialitats.
El 1900 va prendre part en els Jocs Olímpics de París en la prova de Salt de llargada aturat, en què guanyà la medalla de bronze amb un salt de 3,03m.

## Referències

* 1 2 «Émile Torcheboeuf Olympic Results». sports-reference.com. Arxivat de l'original el 8 d'octubre 2009. [Consulta: 9 setembre 2015].
# Rusty Wailes

Rusty Wailes (Seattle, 21 de març de 1936 - Seattle, 11 d'octubre de 2002) és un remer estatunidenc, ja retirat, que va competir durant la dècada de 1950.
S'inicià en el rem a la Universitat Yale a la tardor de 1954. El 1956 va prendre part en els Jocs Olímpics d'Estiu de Melbourne, on guanyà la medalla d'or en la prova del vuit amb timoner del programa de rem. Quatre anys més tard, als Jocs de Roma, guanyà la medalla d'or en la prova del quatre sense timoner, formant equip amb Arthur Ayrault, Ted Nash i John Sayre. En el seu palmarès també destaca una medalla d'or als Jocs Panamericans de 1959.

## Referències

* 1 2 «Olympedia – Dan Ayrault». [Consulta: 23 abril 2023].
# Aulophyseter

Aulophyseter és un gènere de catxalot extint del Miocè. Se n'han trobat fòssils en formacions costaneres de Nord-amèrica.

## Referències

* ↑ Entrada «Aulophyseter» de la Paleobiology Database (en anglès). [Consulta: 20 desembre 2022].
# Vicigrama

En ludolingüística, un vicigrama (del llatí vicīnus, 'veí' i del grec gramma, 'lletra'), també anomenat paraula vicinal, és una paraula en què totes les seves lletres tenen almenys un veí alfabètic. Per exemple, si la paraula conté alguna "B", també ha de tenir una "A" i/o una "C". En canvi, un no-vicigrama o paraula no-vicinal seria aquella en què cap lletra de la paraula té una veïna alfabètica. Finalment, una paraula mixta és aquella on no compleix cap de les dues condicions.
Si es mira la presència o absència de cada lletra, en el cas del vicigrama es formen agrupacions, mentre que en un no-vicigrama cada lletra queda aïllada, i en paraules mixtes hi ha els dos casos.
Per exemple, en el vicigrama histocompatibilitats els grups formats són ABC-HI-LM-OP-ST (3-2-2-2-2), mentre que en el no-vicigrama territorialitat seria A-E-I-L-O-R-T (1-1-1-1-1-1-1). Tenint en compte aquest raonament, es poden concretar subgrups de vicigrames on totes les agrupacions tenen un nombre determinat de lletres.

## Exemples

* Vicinals: histocompatibilitats, subdesenvolupament, injustificablement, descabdelladament...
* No-vicinals: irretroactivitat, caracteritzarien, extraterritorial, generalitzarien, catalanitzarien...
* Mixtes: impermeabilitzacions, desproporcionadament, estereoespecificitat, internacionalitzaves...
* Vicinals amb grups de 2: desarrebossessen, desballestéssem, sobreabundaven, barrejadisses...
* Vicinals amb grups de 3: desconceptuessen, documentesses, desconcertem, festegésseu...

## Rerefències

* 1 2 Iverson, Eric «Vicinal and Nonvicinal Heterograms». Word Ways, 38, 1, 2005, pàg. 64.
* ↑ Ulrich, Eugene J. «Kickshaws». Word Ways, 16, 3, 1983, pàg. 175-7.

## Enllaços externs

* Word Ways: The Journal of Recreational Linguistics
# Klára Csík

Klára Csík (Kiskunhalas, 5 d'agost de 1947), de soltera Horváth, és una ex-jugadora d'handbol hongaresa que va competir entre les dècades de 1960 i 1980.
El 1976 va prendre part en els Jocs Olímpics de Mont-real, on guanyà la medalla de bronze en la competició d'handbol. Quatre anys més tard, als Jocs de Moscou, fou quarta en la mateixa competició.
En el seu palmarès també destaquen tres medalles al Campionat del món d'handbol, de bronze el 1971 i 1975 i de plata el 1982. Durant la seva carrera esportiva jugà un total de 206 partits amb la selecció nacional.
A nivell de clubs jugà al Testnevelési Főiskola (fins a 1969), Vasas SC (1969-1982) i Budapesti Spartacus SC (1982-1988).

## Referències

* ↑ «Klára Horváth-Csík Olympic Results». sports-reference.com. Arxivat de l'original el 18 d’abril 2020. [Consulta: 29 octubre 2019].
* ↑ Women Handball World Championship 1971 in Netherlands 12-19.12 Champion East Germany a todor66.com
* ↑ Women Handball World Championship 1975 Soviet Union 03-13.12 Winner East Germany a todor66.com
* ↑ Women Handball World Championship 1982 in Czechoslovakia 30.11-10.12 Champion East Germany a todor66.com
* ↑ Válogatott játékosok rangsora - női a kezitortenelem.hu
# Someș

El Someș (nom romanès; en hongarès Szamos) és un riu de l'Europa central, afluent del Tisza, el principal tributari del Danubi. En l'antiguitat romana era conegut amb el nom de Samus. Neix a Romania, a la confluència del Someșul Mare (o Gran Someș) –el qual neix a les muntanyes de Rodna, als Carpats orientals, i té un curs de 120 km– i el Someșul Mic (o Petit Someș), provinent del vessant occidental de la serralada carpàtica i format també per la confluència de dos rius, el Someșul Cald (o Someș Calent) i el Someșul Rece (o Someș Fred). El Petit Someș té una llargària d'uns 80 km i passa per la ciutat de Cluj-Napoca. Travessa les províncies de Cluj, Sălaj Maramureș i Satu Mare, incloent la seva capital Satu Mare, i continua per Hongria a la província de Szabolcs-Szatmár-Bereg, on, prop de Vásárosnamény, desemboca al riu Tisza, 52 km després d'haver traspassat la frontera entre els dos estats. Els afluents principals són l'Almaș, l'Agrij i el Sălaj, per l'esquerra, i el Lăpuș, per la dreta.
# Edmund Hansen

Edmund Carl Marius Møller Hansen (Odense, 9 de setembre de 1900 - Copenhaguen, 26 de maig de 1995) va ser un ciclista danès, que es dedicà principalment al ciclisme en pista. Va córrer durant els anys 20 del segle xx.
Va prendre part en els Jocs Olímpics de París de 1924, guanyant una medalla de plata en la prova de tàndem, fent parella amb Willy Hansen. En aquests mateixos Jocs va disputar també la prova de persecució per equips, junt a Holger Guldager, Willy Hansen i Jens Kjeldsen, en què quedà sisè i els 50 quilòmetres, en què es desconeix la seva posició final.

## Palmarès

* 1923
** 1r al Nordisk Mesterskab, 10 km pista
* 1924
** Campió de Dinamarca de velocitat
** 1r a Copenhaguen, velocitat
** 1r al Nordisk Mesterskab, 1 km pista
** 1r al Nordisk Mesterskab, 10 km pista
** Medalla de plata en Tàndem als Jocs Olímpics de París
* 1925
** Campió de Dinamarca de velocitat

## Referències

* ↑ «HANSEN Edmund Carl (Edmund Carl Marius Møller)». [Consulta: 16 setembre 2024].
* ↑ «Edmund Hansen». Olympedia. [Consulta: 16 setembre 2024].
* ↑ Sports Around the World: History, Culture, and Practice. General topics, Africa, Asia, Middle East, and Oceania. ABC-CLIO, 2012, p. 81. ISBN 978-1-59884-300-2 [Consulta: 2 novembre 2018].

## Enllaços externs

* Fitxa d'Edmund Hansen a sitiodeciclismo.net
# Éva Angyal

Éva Angyal (Keszthely i Budapest, 18 d'abril de 1955) és una exjugadora d'handbol hongaresa que va competir entre les dècades de 1970 i 1990.
El 1976 va prendre part en els Jocs Olímpics de Mont-real, on guanyà la medalla de bronze en la competició d'handbol. Quatre anys més tard, als Jocs de Moscou, fou quarta en la mateixa competició.
En el seu palmarès també destaquen tres medalles al Campionat del món d'handbol, de bronze el 1975 i 1978, i de plata el 1982. Durant la seva carrera esportiva jugà un total de 242 partits amb la selecció nacional.
A nivell de clubs jugà al Vasas SC (1970-1984), Borsod Miner (1985-1987) i Hypo (1988-1989), Bp. Spartacus (1989-1991) i novament al Vasas SC, on finalitzà la seva carrera esportiva. Durant aquests anys guanyà tretze edicions de la lliga hongaresa; una lliga austríaca(1989); i dues Copes d'Europa (1982 i 1989).

## Referències

* ↑ «Éva Angyal Olympic Results». sports-reference.com. Arxivat de l'original el 18 d'abril 2020. [Consulta: 30 octubre 2019].
* ↑ Women Handball World Championship 1975 Soviet Union 03-13.12 Winner East Germany a todor66.com
* ↑ Women Handball World Championship 1978 in Czechoslovakia 30.11-10.12 Champion East Germany a todor66.com
* ↑ Women Handball World Championship 1982 in Czechoslovakia 30.11-10.12 Champion East Germany a todor66.com
* ↑ Válogatott játékosok rangsora - női a kezitortenelem.hu
# Rüdiger Kunze

Rüdiger Kunze (Bautzen, 2 de setembre de 1949) és un remer alemany, ja retirat, que va competir sota bandera de la República Democràtica Alemanya durant la dècada de 1970.
El 1976 va prendre part en els Jocs Olímpics d'Estiu de Mont-real, on guanyà la medalla de plata en la prova del quatre amb timoner del programa de rem. Formà equip amb Andreas Schulz, Walter Diessner, Ullrich Diessner i Johannes Thomas.
En el seu palmarès també destaquen dues medalles al Campionat del Món de rem, d'or el 1974 i de plata el 1975; així com dos campionats nacionals.
Estudià a la Deutsche Hochschule für Körperkultur de Leipzig i fou entrenador de rem.

## Bibliografia

* Volker Kluge: Das große Lexikon der DDR-Sportler. Die 1000 erfolgreichsten und populärsten Sportlerinnen und Sportler aus der DDR, ihre Erfolge und Biographien. Schwarzkopf & Schwarzkopf, Berlin 2000, ISBN 3-89602-348-9.

## Referències

* 1 2 3 «Olympedia – Rüdiger Kunze». [Consulta: 16 juny 2022].
* ↑ «Rudern - Weltmeisterschaften. Vierer mit Steuermann - Herren». [Consulta: 16 juny 2022].
# Henkeloteri

El henkeloteri (Henkelotherium guimarotae) és una espècie extinta de mamífer driolèstide de la família dels driolèstids. Visqué durant el Juràssic superior (Kimmeridgià, fa aproximadament 145 milions d'anys). Se n'han trobat restes fòssils al Portugal, al cèlebre jaciment de Guimarota.

## Referències

* 1 2 Entrada «Henkelotherium guimarotae» de la Paleobiology Database (en anglès). [Consulta: 2 desembre 2023].
# Ballet de Barcelona

El Ballet de Barcelona fou una companyia de ballet, un projecte liderat per Joan Magriñà que va començar el 1951 i va finalitzar el 1953.
Aquell any, l'Asociación Cultural del Ballet, constituïda per crítics d'art, compositors, empresaris i mecenes -on destaquen figures com Alfons Puig, Sebastià Gasch, Xavier Montsalvatge, Alfons Santos Torroella i Juan Germán Schroeder, juntament amb Juan Antonio Pàmies, empresari i director artístic del Gran Teatre del Liceu- funda els Ballets de Barcelona amb l'objectiu d'equiparar-los a les formacions internacionals sorgides a partir de la iniciativa privada i que amb el temps han aconseguit esdevenir companyies oficials dels teatres d'òpera. Amb els Ballets de Barcelona, Joan Magriñà estrena al Teatre Romea, recala a continuació al Teatre Calderón i finalment realitza una gira per Espanya i diverses actuacions a París. Les dificultats econòmiques fan inviable la continuïtat del projecte i el 1953 la companyia s'incorpora al Liceu, esdevenint el Ballet del Gran Teatre del Liceu i recuperant part del seu repertori.
Entre les coreografies més importants que Magriñà crea per als Ballets de Barcelona podem citar Festa major, Tapices de Goya, La revoltosa, La moza y el estudiante, El diablo cojuelo o Romance de la fragua. Als anys seixanta, ja al Liceu, estrena Gavines, amb música de Joan Altisent. En aquesta línia d'escenificar obres de compositors catalans dona també forma a Els cinc continents de Joan Guinjoan i a Pierrot de Prats Trian.
El 1957, Magriñà deixa els escenaris per dedicar-se a la pedagogia i la creació. Durant els següents anys signa un gran nombre de coreografies, de les que avui no queda cap vestigi. Les obres de Magriñà han estat interpretades per ballarins de tres generacions, alguns dels quals han esdevingut amb el temps mestres de dansa, figures de renom en companyies estrangeres. El 1974 el coreògraf es jubila de l'Institut del Teatre, i el 1977, del Liceu.

## Referències

* ↑ «El Ballet de Barcelona de Joan Magriñà». Web del museu. Centre de Documentació i Museu de les Arts Escèniques, 2012. [Consulta: 18 novembre 2012].
# Konrad Hirsch

Konrad Hirsch (Eidskog, 19 de maig de 1900 - Surte, 17 de novembre de 1924) fou un futbolista suec, que jugava de defensa, que va competir durant la dècada de 1920. Una meningitis li provocà una prematura mort.
El 1924 va prendre part en els Jocs Olímpics de París, on guanyà la medalla de bronze en la competició de futbol.
Pel que fa a clubs, defensà els colors del GAIS el 1924. Aquell mateix any jugà 2 partits amb la selecció nacional, en què no marcà cap gol.

## Referències

* 1 2 Konrad Hirsch. Comitè Olímpic Suec
* ↑ «Konrad Hirsch Olympic Results». sports-reference.com. Arxivat de l'original el 14 de desembre 2012. [Consulta: 23 abril 2018].
* ↑ Konrad Hirsch - national-football-teams.com (anglès)
# Auguste Hoël

Georges Auguste Charles Hoël (Cambrai, Nord, 17 de juliol de 1890 – Cambrai, 6 de gener de 1967) va ser un gimnasta artístic francès que va competir en els anys posteriors a la Primera Guerra Mundial.
El 1920 va prendre part en els Jocs Olímpics d'Anvers, on guanyà la medalla de bronze en el concurs complet per equips del programa de gimnàstica.

## Referències

* ↑ «Auguste Hoël Olympic Results». sports-reference.com. Arxivat de l'original el 17 d'abril 2020. [Consulta: 25 juliol 2017].
# Llista de medallistes olímpics de triatló

Aquesta és una llista dels medallistes olímpics de triatló:

## Medallistes
### Categoria masculina

| Edició | Or | Argent | Bronze |
| 2000 Sydney | Simon Whitfield | Stephan Vuckovic | Jan Řehula |
| 2004 Atenes | Hamish Carter | Bevan Docherty | Sven Riederer |
| 2008 Pequín | Jan Frodeno | Simon Whitfield | Bevan Docherty |
| 2012 Londres | Alistair Brownlee | Francisco J. Gómez Noya | Jonathan Brownlee |
| 2016 Rio | Alistair Brownlee | Jonathan Brownlee | Henri Schoeman |
| 2020 Tòquio | Kristian Blummenfelt | Alex Yee | Hayden Wilde |

### Categoria femenina

| Edició | Or | Argent | Bronze |
| 2000 Sydney | Brigitte McMahon | Michellie Jones | Magali Messmer |
| 2004 Atenes | Kate Allen | Loretta Harrop | Susan Williams |
| 2008 Pequín | Emma Snowsill | Vanessa Fernandes | Emma Moffatt |
| 2012 Londres | Nicola Spirig | Lisa Nordén | Erin Densham |
| 2016 Rio | Gwen Jorgensen | Nicola Spirig | Vicky Holland |
| 2020 Tòquio | Flora Duffy | Georgia Taylor-Brown | Katie Zaferes |

### Relleus mixts

| Edició | Or | Argent | Bronze |
| 2020 Tòquio | Regne UnitJess Learmonth Jonathan Brownlee Georgia Taylor-Brown Alex Yee | Estats UnitsKatie Zaferes Kevin McDowell Taylor Knibb Morgan Pearson | FrançaLéonie Périault Dorian Coninx Cassandre Beaugrand Vincent Luis |

## Referències

* ↑ «Triathlon - Summer Olympic Sport» (en anglès), 14-10-2020. [Consulta: 8 novembre 2020].

## Vegeu també

* Triatló als Jocs Olímpics
# Éva Erdős

Éva Erdős (Budapest, 28 de juliol de 1964) és una exjugadora d'handbol hongaresa que va competir durant les dècades de 1980 i 1990.
El 1996 va prendre part en els Jocs Olímpics d'Atlanta, on guanyà la medalla de bronze en la competició d'handbol. En el seu palmarès també destaca una medalla de plata al Campionat del món d'handbol de 1995. Entre 1985 i 1997 va jugar 277 partits i marcà 711 gols amb la selecció nacional, cosa que la situa com a segona jugadora amb més partits jugats rere Mariann Gódorné Nagy. A nivell de clubs jugà al Bp. Spartacus i al Vasas SC, amb qui guanyà cinc edicions de la lliga hongaresa.

## Referències

* ↑ «Éva Erdős Olympic Results». sports-reference.com. Arxivat de l'original el 14 d'octubre 2012. [Consulta: 10 desembre 2019].
* ↑ Women Handball World Championship 1995 in Austria and Hungary - 05-17.12 Champion South Korea a todor66.com
* ↑ Válogatott játékosok rangsora - női
# Stanislav Lusk

Stanislav Lusk (Třeboň, 12 de novembre de 1931 - Praga, 6 de maig de 1987) fou un remer txec que va competir sota bandera txecoslovaca durant la dècada de 1950.
Durant la seva carrera esportiva va prendre part en tres edicions dels Jocs Olímpics d'Estiu. El 1952, a Hèlsinki, va guanyar la medalla d'or en la prova del quatre amb timoner del programa de rem. Formà equip amb Karel Mejta, Jiří Havlis, Jan Jindra i Miroslav Koranda. El 1956, a Melbourne, quedà eliminat en semifinals del vuit amb timoner. La tercera i darrera participació en uns Jocs fou el 1960, a Roma, on va guanyar la medalla de bronze en la prova del vuit amb timoner.
En el seu palmarès també destaquen dues medalles d'or, una de plata i dues de bronze al Campionat d'Europa de rem, entre 1953 i 1959.

## Referències

* ↑ «Olympedia – Stanislav Lusk». [Consulta: 3 octubre 2021].
* ↑ «Stanislav Lusk» (en txec). [Consulta: 3 octubre 2021].
# Protosuchus

Protosuchus és un gènere d'arcosaure crocodilomorf protosúquid carnívor del Triàsic superior i el Juràssic inferior. Es tracta del primer crocodilomorf que va aparèixer a la Terra, fa uns 200 milions d'anys. El seu origen està lligat al dels arcosaures marins, tot i que Protosuchus vivia en rius i aiguamolls. Posseïa una poderosa cua amb la qual podia propulsar-se mentre es movia en l'aigua.

## Referències

* ↑ Entrada «Protosuchus» de la Paleobiology Database (en anglès). [Consulta: 20 desembre 2022].
# Kunie Shishikura

Kunie Shishikura (en japonès 宍倉 邦枝 Shishikura Kunie; Prefectura de Chiba, 13 de juliol de 1946) va ser una jugadora de voleibol japonesa que va competir durant la dècada de 1960.
El 1968 va prendre part en els Jocs Olímpics de Ciutat de Mèxic, on guanyà la medalla de plata en la competició de voleibol.

## Referències

* ↑ «Kunie Shishikura Olympic Results». sports-reference.com. Arxivat de l'original el 17 d’abril 2020. [Consulta: 28 novembre 2017].
# François Claessens

François Claessens (Berchem, Anvers, 2 d'octubre de 1897 - Anvers, 29 de setembre de 1971) va ser un gimnasta artístic belga que va competir a començaments del segle xx.
El 1920 va prendre part en els Jocs Olímpics d'Anvers, on guanyà la medalla de plata en el concurs complet per equips del programa de gimnàstica.

## Referències

* ↑ «François Claessens Olympic Results». sports-reference.com. Arxivat de l'original el 19 de maig 2011. [Consulta: 26 juliol 2017].
# Niels Larsen

Niels Hansen Ditlev Larsen (Horsens, Jutlàndia Central, 21 de novembre de 1889 - Nordfyn, Syddanmark, 15 de novembre de 1969) va ser un tirador danès que va competir a començaments del segle xx.
El 1912 va prendre part en els Jocs Olímpics d'Estocolm, on disputà cinc proves del programa de tir. Guanyà la medalla de bronze en dues de les proves disputades: les proves de rifle militar 300 metres, drets equips i rifle lliure 300 metres, 3 posicions. En la prova de rifle militar per equips fou vuitè, mentre en les altres dues proves va obtenir resultats més discrets.
Vuit anys més tard, un cop acabada la Primera Guerra Mundial, va prendre part en els Jocs d'Anvers, on disputà nou proves del programa de tir. Va guanyar la medalla d'or en la prova de rifle militar 300 metres, drets per equips i la de plata en la de rifle lliure 300 metres, 3 posicions. De les altres proves destaquen tres diplomes olímpics en les proves de pistola lliure, 50 metres, rifle lliure per equips i pistola lliure, 50 metres per equips.
La seva darrera participació en uns Jocs fou el 1924 a París. Allà va disputar dues proves del programa de tir. En la prova de rifle lliure guanyà la medalla de bronze, mentre en el rifle lliure per equips fou sisè.

## Referències

* 1 2 3 «Niels Larsen Olympic Results». sports-reference.com. Arxivat de l'original el 4 d’abril 2009. [Consulta: 20 octubre 2017].
# Mònica Sales de la Cruz

Mònica Sales de la Cruz (Tortosa, 27 d'agost de 1983) és una filòloga i política catalana, vicepresidenta de Junts per Catalunya des d'octubre de 2024.
Doctorada en Filologia Catalana, és professora associada a la Universitat Rovira i Virgili. Va entrar en política a les eleccions municipals de 2015, sent vocal i portaveu de Convergència i Unió per Jesús (Tortosa). És també presidenta del Partit Demòcrata Europeu Català a les Terres de l'Ebre. Va formar part de la candidatura de Junts per Catalunya a les eleccions al Parlament de Catalunya de 2017, ocupant el quart lloc per Tarragona. Va ser escollida diputada.
El 2024 es presentà a les eleccions al Parlament de Catalunya com a cap de llista per Tarragona de Junts per Catalunya, esdevenint diputada i posteriorment portaveu del partit al Parlament. La tardor del mateix any es va convertir en vicepresidenta del partit, durant el congrés que aquest va celebrar a Calella.

## Referències

* 1 2 Sallés, Quico; Botanch, Josep Maria. «Tots els noms de la nova executiva de Junts impulsada per Puigdemont i Turull». El Món.cat, 26-10-2024. [Consulta: 27 octubre 2024].
* ↑ «Mònica Sales es presenta per dirigir el PDC a les Terres de l'Ebre». Nació Digital, 19-09-2016. [Consulta: 26 desembre 2017].
* ↑ «Mònica Sales es presenta per liderar el PDC a les Terres de l'Ebre». Ebredigital, 20-09-2016. Arxivat de l'original el 27 de desembre 2017. [Consulta: 26 desembre 2017].
* 1 2 «La jesusenca Mònica Sales, quarta en la llista de Junts per Catalunya a Tarragona». Nació Digital, 18-11-2017. [Consulta: 26 desembre 2017].
* ↑ «Llista de Junts i Puigdemont per a les eleccions a Catalunya 2024». Vilaweb, 05-04-2024. [Consulta: 6 abril 2024].
# Steffen Bogs

Steffen Bogs (Rostock, 8 d'octubre de 1965) és un remer alemany, ja retirat, que va competir sota bandera de la República Democràtica Alemanya durant la dècada de 1980.
El 1988 va prendre part en els Jocs Olímpics d'Estiu de Seül, on va guanyar la medalla de bronze en la competició del quàdruple scull del programa de rem. Formà equip amb Jens Köppen, Steffen Zühlke i Heiko Habermann.
En el seu palmarès també destaca el campionat alemany del quàdruple scull de 1988 i 1990.

## Bibliografia

* Volker Kluge: Lexikon Sportler in der DDR. Neues Leben. Berlín 2009, ISBN 978-3-355-01759-6

## Referències

* 1 2 «Olympedia – Steffen Bogs». [Consulta: 28 abril 2023].